30–абилел соназда Мух1амад-Саг1ид Шамил щвана Европаялъ-улги (Англия, Германия, Франция, Швейцария ва гь.ц.) Г1агараб Бакъбаккулги (Сирия, Иордания, Египет, Саг1уди Г1арабистан ва гь.ц.) пачалихъазде. Гьес к1удияб х1алт1и гьабуна гьенир ругел Кав-казалъул жамаг1атал данде гьаризе, мугьажирлъиялда цереч1арал г1аммал масъалаби гьезда рич1ч1изаризе ва гь.ц. Гьедин, Мух1амад–Саг1идил жигараб г1ахьаллъигун, г1уц1ун рук1ана мугьажирзабазул жамаг1атал: «Англия-Кавказ» (Лондон, 1931), «Кавказ» (Сирия, 1934), «Черкесазул вацлъи» (Египет, 1934) ва гь.ц. Гьелдаго цадахъ гьев дандч1вана бат1и–бат1иял пачалихъазул бут1рулгунги машгьу-рал плитикалгунги, г1ахьаллъана халкъаздагьоркьосел конференция-баздаги данделъабаздаги. Масала, 1931 соналъул 7 декабралда Мух1амад–Саг1ид Шамил ун вук1ана.